Euroopa Liidu Teataja L 044 , 22/02/1996 Lk 0012 - 0013



Komisjoni määrus (EÜ) nr 315/96, 21. veebruar 1996, Prantsusmaa ülemeredepartemangude lehmapiimatoodangu suurendamiseks antava abi üksikasjalike rakenduseeskirjade ja määruse (EMÜ) nr 1756/93 muutmise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 16. detsembri 1991. aasta määrust (EMÜ) nr 3763/91, millega kehtestatakse Prantsusmaa ülemeredepartemangude kasuks meetmed seoses teatavate põllumajandustoodetega, [1] viimati muudetud määrusega (EÜ) nr 2598/95, [2] eriti selle artiklit 9, võttes arvesse nõukogu 28. detsembri 1992. aasta määrust (EMÜ) nr 3813/92 ühise põllumajanduspoliitika raames kohaldatava arvestusühiku ning ümberarvestuskursside kohta, [3] viimati muudetud määrusega (EÜ) nr 150/95, [4] eriti selle artikli 6 lõiget 2, ning arvestades, et: määruse (EMÜ) nr 3763/91 artikli 6 lõikega 1 nähakse ette abi andmine lehmapiimatoodangu suurendamiseks Prantsusmaa ülemeredepartemangudes nimetatud territooriumide tarbimisnõudluse piires ning maksimaalselt 20000 tonni võrra aastas; abi antakse tootjatele ja tootjate ühendustele vastavalt meiereidele tarnitud kogustele; on vaja kindlaks määrata teatavad meetme rakenduseeskirjad ning täiendada komisjoni määrust (EMÜ) nr 1756/93, [5] viimati muudetud määrusega (EÜ) nr 693/95, [6] määrates kindlaks kasutatava põllumajandusliku ümberarvestuskursi; abi ei anta loomasöödaks kasutatava lõssi tarvis; abi korraldavatele asutustele tuleks anda vajalikud volitused, vältimaks abi kõrvalekaldumist eesmärgist, milleks on lehmapiimatoodangu suurendamine Prantsusmaa ülemeredepartemangudes inimtarbimise piires; riigi ametiasutused peavad kehtestama abikava nõuetekohase toimimise kontrolli korra; perioodiliselt tuleks teavitada komisjoni; määrus (EÜ) nr 2598/95 lehmapiimatoodangu suurendamise tarvis antava abi kehtestamise kohta jõustus 12. novembril 1995 ning selle kohaldamise eeskirjad peavad hakkama kehtima samast kuupäevast; käesolevas määruses sätestatud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevas määruses kasutatakse järgmisi mõisteid: a) "täispiim" ühe või mitme lehma lüpsmisel saadud toode, mille koostist pole muudetud; b) "meierei" ettevõtja või ühendus, mis ostab tootjalt piima või teisi piimatooteid ning töötleb ja/või müüb neid ühele või mitmele piima või teisi piimatooteid töötlevale ettevõtjale. Artikkel 2 1. Abi antakse meiereide kirjaliku taotluse alusel, kui need kohustuvad: a) pidama laoarvestust, milles näidatakse vähemalt iga tootja igakuised tarnekogused ning meierei poolt edasi müüdud piima ja/või meierei eri toodete kogused; b) alluma kõigile liikmesriigi nõutud laoarvestuse täpsuse ning toodangu kvaliteedi kontrollidele. 2. Abitaotlused esitatakse kvartalimahtude peale pädevale asutusele hiljemalt kvartali lõpule järgneva kuu viimasel päeval pädeva asutuse poolt ette nähtud standardplangil, millele märgitakse vähemalt järgmine teave: - iga tootja tarnitud piima kogus, - edasimüüdud või igas tootes kasutatud piima kogused, kaasa arvatud loomasöödaks määratud lõssi kogused, - meierei nimi ja aadress, - abi summa. Abitaotlused ajavahemikus 12. novembrist kuni 31. detsembrini 1995 toodetud mahtude eest esitatakse erandina samaaegselt abitaotlustega 1996. aasta esimeses kvartalis toodetud mahtude eest. 3. Abi makstakse pärast esitatud andmete täpsuse kontrollimist meiereile välja hiljemalt kõnealuse kvartali lõpule järgneva teise kuu viimasel päeval. 4. Meierei annab kogu abisumma hüvitist saavatele tootjatele või tootjate ühendustele üle hiljemalt 15. päeval pärast makse tegemist meiereile. Artikkel 3 Prantsuse Vabariik teatab komisjonile hiljemalt iga aasta 15. oktoobril piimakogused, mille eest eelmisel piimandusaastal abi maksti. Artikkel 4 1. Prantsuse Vabariik võtab kõik vajalikud meetmed, eriti korraldades kontrolle tagamaks, et abi makstakse tegelikult tootjatele ja tootjate ühendustele ning seda ei anta loomasöödaks määratud lõssi tarvis. 2. Artikli 2 lõike 1 kohaste kontrollide põhjal koostatakse aruanne, milles on nimetatud järgmised andmed: - kontrolli kuupäev, - kontrolli koht, - järeldused. 3. Pädevad asutused teatavad eeskirjade eiramise juhtudest komisjonile nelja nädala jooksul. Artikkel 5 Määruse (EMÜ) nr 1756/93 lisa A osa täiendatakse järgmise punktiga 5: "Määrus | Summad | Kohaldatav põllumajanduslik ümberarvestuskurss | 5.(EMÜ) nr 3763/91 | Lehmapiimatoodangu suurendamiseks antav abi (artikkel 6) | Tarnekuu esimesel päeval kohaldatav põllumajanduslik ümberarvestuskurss." | Artikkel 6 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolevat määrust kohaldatakse alates 12. novembrist 1995. Käesolev määrus on tervikuna siduv ning vahetult kohaldatav kõikides liikmesriikides. Brüssel, 21. veebruar 1996 Komisjoni nimel komisjoni liige Franz Fischler [1] EÜT L 356, 24.12.1991, lk 1. [2] EÜT L 267. 9.11.1995, lk 1. [3] EÜT L 387, 31.12.1992, lk 1. [4] EÜT L 22, 31.1.1995, lk 1. [5] EÜT L 161. 2.7.1993, lk 48. [6] EÜT L 71, 3.3.1995, lk 52. --------------------------------------------------